text: Mange aflyste togafgange i Esbjerg
  07 januar 2018 kl. 07.55
  Problemer med et sporskifte giver søndag morgen flere aflyste togafgange. 
  Skal du med tog fra Esbjerg Station, så skal du måske tjekke Rejseplanen eller væbne dig med tålmodighed. Problemer med et sporskifte i Esbjerg har her til morgen givet flere forsinkelser og aflysninger.
  I alt er fem afgange til eller fra Esbjerg Station er indtil nu blevet aflyst. Det er togene, der kører strækningerne Esbjerg-Varde og Esbjerg-Ribe, der er blevet aflyst. Senest er det en afgang fra Ribe til Esbjerg klokken 09.09, der er aflyst.
  
  